Šiaulių apskrities istorija

Šiaulių apskritis (skirtingais laikais dar minima kaip Šiaulių žemė, Šiaulių reparticija, Šiaulių pavietas, Šiaulių ujezdas, Šiaulių kreizas; , , ) – teritorinis vienetas dabartinėje šiaurės Lietuvos teritorijoje, kurio istorija siekia XVIII a. ir tęsiasi iki šių dienų. Centras – Šiauliai. Apskritis ne kartą keitė savo ribas ir administracinę priklausomybę, ji priklausė LDK, Rusijai, Vokietijai, Lietuvai, TSRS. Dabartinė apskritis įkurta 1994–1995 m.

 Istorija 
 1775–1795 m. 

ATR valdovui Stanislovui Augustui pradėjus vykdyti administracinę reformą, 1764 m. visa Žemaitijos seniūnija, sujungus po kelis pavietų teismus buvo padalyta į Telšių ir Raseinių reparticijas. 1775 m. Abiejų Tautų Respublikos Seimas Telšių reparticiją pervadino į Šiaulių reparticiją. Į ją pavieto (valsčiaus) teisėmis įėjo 15 Žemaitijos seniūnijos senųjų pavietų: Šiaulių pavietas, Beržėnų pavietas, Didžiųjų Dirvėnų pavietas, Mažųjų Dirvėnų pavietas, Tendžiogalos pavietas, Josvainių pavietas, Palangos pavietas, Platelių pavietas, Telšių pavietas, Rietavo pavietas, Patumšių pavietas, Biržuvėnų pavietas, Medingėnų pavietas, Pavandenės pavietas, Karklėnų pavietas. 1776 m. į Seimą buvo renkama po 3 atstovus nuo Šiaulių ir Raseinių reparticijų. Be to, Žemaitijos bajorai rinkdavosi į savo seimelį Raseiniuose.

1791 m. lapkričio 2 d., dar vienos administracinės reformos metu, Seimo įstatymu Žemaitijos seniūnija buvo padalyta į 3 reparticijas – Raseinių, Telšių ir Šiaulių. Tokiu būdu Šiaulių žemei liko šie pavietai (likusieji buvo sujungti į atkurtąją Telšių reparticiją): Beržėnų pavietas, Biržuvėnų pavietas, Didžiųjų Dirvėnų pavietas, Mažųjų Dirvėnų pavietas, Karklėnų pavietas, Šiaulių pavietas, Užvenčio pavietas, po dalį Kražių, Veliuonos ir Tendžiogalos pavietų, taip pat Viduklės pavieto Radviliškio, Šiaulėnų ir Kurtuvėnų parapijos.

1792 m. vasario 14 d. Šiaulių bažnyčioje susirinko pirmasis Šiaulių žemės seimelis, kuris prisiekė Gegužės 3 d. Konstitucijai. Buvo išrinkta taip pat karinė – civilinė savivaldos institucija – komisija, kurią sudarė 15 nekilnojamąjį turtą turėjusių bajorų ir 3 miestiečiai. Tačiau 1792 m. gegužę prasidėjo Rusijos kariuomenės intervencija. 1793 m. visos reparticijos pavadintos žemėmis.

|-
| 1790 m. || || 115 087 || || 42 miestai ir miesteliai
|}

 Rusijos imperija 

1795 m. imperatorė Jekaterina II Šiaulių ekonomiją padovanojo grafui P. Zubovui, tačiau tų pačių metų spalio 10 d. vardiniu įsaku Šiaulių miestelį „išėmė“ iš Šiaulių ekonomijos žemių ir suteikė jam apskrities miesto teises. Šiaulių apskritis 1795–1797 m. ir 1801–1843 m. priklausė Rusijos imperijos Vilniaus gubernijai, 1797–1801 m. Lietuvos gubernijai. 1842 m. gruodžio 18 d. caras Nikolajus I įsakė įkurti Kauno guberniją, sudarytą iš 7 apskričių, iš kurių didžiausia buvo Šiaulių apskritis. Ji Kauno gubernijai priklausė iki 1915 m. 1897 m. Šiaulių apskrities plotas buvo 6498 kvadratiniai varstai su 3937 gyvenamų vietovių, kuriose gyveno 239 tūkst. gyventojų.

Prasidėjus I pasauliniam karui, vokiečių okupacinė valdžia nuo apskrities atskyrė Kuršėnų apskritį ir Joniškėlio apskritį. Taip 1915–1918 m. sumažėjusi Šiaulių apskritis () įėjo į Oberosto Lietuvos sritį, 1917 m. prie jos prijungta Joniškio apskritis.

|-
| 1897 m. || 6478 || 237 934 || || 3937 gyvenvietės
 2 miestai: Šeduva, Šiauliai
 miesteliai: Akmenė, Baisogala, Bazilionai, Gruzdžiai, Joniškis, Kruopiai, Kuršėnai, Kurtuvėnai, Luokė, Mažeikiai, Meškuičiai, Papilė, Pašvitinys, Radviliškis, Satkūnai, Tytuvėnai, Tryškiai, Užventis, Vegeriai, Viekšniai
|-
| 1902 m. || || 255 925 || ||
 2 miestai: Šeduva, Šiauliai
 39 miesteliai: Joniškis, Kuršėnai, Papilė, Radviliškis, Viekšniai, Žagarė ir kt.
|-
| 1914 m. || 6922 || 294 500 || ||
|-
| 1917 m. || 2945 || 68 390 || ||
|}

 Tarpukaris ir pokaris 

1918 m. lapkričio 12 d. Lietuvos Taryba kreipėsi į gyventojus, ragindama steigti parapijų savivaldybes. Tačiau Šiauliuose, kur didelę įtaką turėjo socialdemokratai, buvo nutarta steigti demokratines savivaldybes su rinkimuose renkamais valdžios organais. Gruodžio 1 d. įvykusiame valsčių ir parapijų atstovų susirinkime buvo sudaryta komisija suvažiavimui organizuoti. Jos nariai teisininkai Kazimieras Venclauskis, Stasys Lukauskis ir Rapolas Skipitis pasirūpino, kad suvažiavimas ir rinkimai būtų teisėti. Buvo numatyta sudaryti sprendžiamąją instituciją – apskrities tarybą, į kurią įeitų po 3 valsčių ir miestų atstovus ir vykdomąją instituciją – 12 narių valdybą.

Apskrities valdžią pripažino trys savivaldūs miestai – Šiauliai, Joniškis ir Žagarė, 9 valsčiai. Gruodžio 7–8 d. vykusiame suvažiavime apskrities tarybos ir valdybos pirmininku buvo išrinktas K. Venclauskis. Tačiau 1919 m. sausio 1 d. Šiaulius užėmė bolševikai. Vasario mėn. buvo sudaryta apskrities darbininkų taryba, kurios vadovu paskirtas Stasys Brašiškis. Kovo 11 d. vokiečiai išvijo bolševikus ir jau kovo 13 d. apskrities valdyba atnaujino savo veiklą. Buvo įsteigti finansų, švietimo, miškų, ūkio, maisto ir apsaugos skyriai. Nutarta kiekvieną penktadienį rengti apskrities valdybos posėdžius, kuriuose privalėjo dalyvauti visų valsčių atstovai. Teko prašyti ir Valstybės tarybos finansinės paramos, kadangi apskrities kasą pavogė bolševikai. 1919 m. kovo 28 d. sušauktas valsčių atstovų suvažiavimas apskrities tarybos ir valdybos pirmininku vėl išrinko K. Venclauskį. Vasarą valdyba išsinuomojo grafams Zubovams priklausiusį namą Dvaro g. 24 a.

1919 m. pavasarį subyrėjo Akmenės apskritis ir keli jos valsčiai nutarė prisijungti prie Šiaulių apskrities. Liepos 1 d. Lietuvos Respublikos apskričių sienų ir jų centrų įstatymą Šiaulių apskričiai buvo priskirti šie valsčiai: Šiaulių, Žagarės, Skaistgirio, Joniškio, Kriukų, Pašvitinio, Linkuvos, Pakruojo, Lygumų, Meškuičių, Gruzdžių, Šakynos, Kuršėnų, Šaukėnų, Padubysio, Pakapės ir Šiaulėnų. Rugpjūčio 14 d. prie jų dar prisijungė Užvenčio, Vaiguvos, Kužių ir Raudėnų valsčiai, rugpjūčio 16 d. Tryškių, rugpjūčio 18 d. Kruopių, rugsėjo 4 d. Klovainių, rugsėjo 11 d. Papilės valsčiai. 1923 m. vykusio pirmojo visuotinio Lietuvos gyventojų surašymo duomenimis, Šiaulių apskrityje gyveno 176 628 gyventojai ir buvo 27 346 ūkiai.

Be apskrities savivaldybės savo 1918 m. gruodžio 18 d. aplinkraščiu vidaus reikalų ministras Vladas Stašinskas įsteigė ministrui pavaldaus apskrities viršininko instituciją. Pirmuoju Šiaulių apskrities viršininku 1919 m. birželį buvo paskirtas apskrities valdybos narys Mečys Jurgelys. Tačiau iš karto kilo konfliktas tarp norėjusio savo valdžios galią parodyti apskrities viršininko ir apskrities savivaldybės valdybos. Nenorint eskaluoti dvivaldystės apskrities viršininku buvo paskirtas Antanas Jasnauskas. 1924 m. Seimas sujungė apskrities viršininko ir apskrities savivaldybės valdybos pirmininko pareigybes. Po 1926 m. gruodžio 17 d. valstybės perversmo apskrities viršininko įgaliojimai buvo dar padidinti, apskrities tarybos nebebuvo renkamos. 1937 m. Šiaulių apskritis užėmė 6042 km² plotą, turėjo 210 tūkst. gyventojų ir buvo didžiausia Lietuvoje.

1940 m. TSRS okupavus Lietuvą senoji administracinė-teritorinė valdymo struktūra – apskritys, valsčiai, miestai – buvo palikta. 1941–1944 m. apskritis įėjo į Ostlando Lietuvos generalinės srities Šiaulių krašto apygardą. 1950 m. birželio 20 d. Lietuvoje buvo įvesta nauja administracinio-teritorinio suskirstymo sistema. Apskritys panaikintos, o Lietuva padalinta į keturias sritis: Vilniaus sritį, Kauno sritį, Klaipėdos sritį ir Šiaulių sritį. Šiaulių sritį sudarė 24 rajonai. 1953 m. sritys buvo panaikintos, pagrindiniu administraciniu-teritoriniu vienetu liko rajonai.

1926 m. Šiaulių apskričiai atiteko 1 valsčius iš Biržų apskrities. 1945 m. iš 7 valsčių ir 2 miestų sudaryta Joniškio apskritis. 1947 m. 2 valsčiai perduoti naujai Kelmės apskričiai, 4 valsčiai – naujai Kuršėnų apskričiai, 2 valsčiai – naujai Radviliškio apskričiai. 1950 m. birželio 20 d. apskritį pertvarkius į Šiaulių rajoną (36 apylinkės), dalis teritorijos perduota Joniškio rajonui (5 apylinkės), Pakruojo rajonui (15 apylinkių), Tytuvėnų rajonui (1 apylinkė) ir Žagarės rajonui (4 apylinkės).

|-
| 1919 m. || || || 19 valsčių: Gruzdžių valsčius, Joniškio valsčius, Kriukų valsčius, Kuršėnų valsčius, Lygumų valsčius, Linkuvos valsčius, Meškuičių valsčius, Padubysio valsčius, Pakapės valsčius, Pakruojo valsčius, Pašvitinio valsčius, Radviliškio valsčius, Skaistgirio valsčius, Stačiūnų valsčius, Šakynos valsčius, Šaukėnų valsčius, Šiaulėnų valsčius, Šiaulių valsčius, Žagarės valsčius ||
|-
| 1923-09  || 5714 || 176 628 || 26 valsčiai: Gasčiūnų valsčius, Gruzdžių valsčius, Joniškio valsčius, Klovainių valsčius, Kriukų valsčius, Kruopių valsčius, Kuršėnų valsčius, Kurtuvėnų valsčius, Lygumų valsčius, Linkuvos valsčius, Meškuičių valsčius, Pakruojo valsčius, Papilės valsčius, Pašiaušės valsčius, Pašvitinio valsčius, Radviliškio valsčius, Raudėnų valsčius, Skaistgirio valsčius, Stačiūnų valsčius, Šaukėnų valsčius, Šiaulėnų valsčius, Šiaulių valsčius, Tryškių valsčius, Užvenčio valsčius, Vaiguvos valsčius, Žagarės valsčius, 1 miestas: Žagarė || 2403 gyvenvietės: 1 miestas (Žagarė), 22 miesteliai, 313 kaimų, 12 bažnytkaimių, 471 dvaras ir palivarkas, 547 vienkiemiai, 38 kitos gyvenvietės
|-
| 1932 m. || 4785 || 190 733 || 24 valsčiai ir 260 seniūnijų  || 2 miestai: Radviliškis, Žagarė
|-
| 1937 m. || 6042 || 210 000 || ||
|-
| 1939 m. || 6042 || 240 807 || ||
|-
| 1940 m. || || || 22 valsčiai: Gruzdžių valsčius, Joniškio valsčius, Kriukų valsčius, Kuršėnų valsčius, Kruopių valsčius, Lygumų valsčius, Linkuvos valsčius, Meškuičių valsčius, Padubysio valsčius, Pakruojaus valsčius, Papilės valsčius, Pašvitinio valsčius, Radviliškio valsčius, Skaistgirio valsčius, Stačiūnų valsčius, Šaukėnų valsčius, Šiaulėnų valsčius, Šiaulių valsčius, Tryškių valsčius, Užvenčio valsčius, Žagarės valsčius, Žeimelio valsčius || 3 miestai: Joniškis, Radviliškis, Žagarė
|-
| 1942 m. || || 219 900 || ||
|-
| 1949-01-01  || 1993 || || 8 valsčiai (62 apylinkės)  ||
|-
| 1950-01-19 || || || 61 apylinkė  ||
|}

 Dabartinė apskritis 


Atkūrus Lietuvos nepriklausomybę, 1994 m. Lietuvos Respublikos Seimas priėmė teritorijos administracinių vienetų ir jų ribų įstatymą, pagal kurį Lietuvos Respublikos teritorija skirstoma į apskritis ir savivaldybes. Šiaulių apskričiai priskirtos 7 savivaldybės, bet apskrities savivalda nebuvo atkurta. Apskrities viršininko administracija tapo valstybės valdžios dalimi. 2004 m. patvirtintas Šiaulių apskrities herbas ir vėliava. 2010 m. liepos 1 d. panaikinta apskrities administracija, jos funkcijos perduotos savivaldybėms ir ministerijoms, o pati apskritis liko kaip teritorinis vienetas.

|-
| 2001 m. || 8540 || 370 096 || 7 savivaldybės ir 53 kaimiškosios seniūnijos || 15 miestų, 31 miestelis, 2319 kaimų, 163 viensėdžiai, 4 glžk. stočių gyvenvietės, 101 kaimų dalis
|-
| 2011 m. || || 301 686 || 60 seniūnijų || 14 miestų, 32 miesteliai, 2294 kaimai, 160 viensėdžių, 3 glžk. stočių gyvenvietės
|-
| 2021 m. || || 262 220 || 60 seniūnijų || 14 miestų, 32 miesteliai, 1720 kaimų, 51 viensėdis
|}

 Valsčiai 

Apskrityje 1919–1950 m. buvo šie valsčiai:

 Valsčius  Laikotarpis  Centras Bazilionų valsčius  1947–1950  Bazilionai Gasčiūnų valsčius  1920–1933  Gasčiūnai Gruzdžių valsčius  1919–1950  Gruzdžiai Joniškio valsčius  1919–1945  Joniškis Klovainių valsčius  1919–1933  Klovainiai Kriukų valsčius  1919–1945  Kriukai Kruopių valsčius  1919–1947  Kruopiai Kuršėnų valsčius  1919–1947  Kuršėnai Kurtuvėnų valsčius  1920–1933, 1947–1950  Kurtuvėnai Kužių valsčius  1919  Kužiai Lygumų valsčius  1919–1950  Lygumai Linkuvos valsčius  1919–1945  Linkuva Meškuičių valsčius  1919–1950  Meškuičiai Padubysio valsčius  1919, 1933–1947  Padubysis Pakapės valsčius  1919  Pakapė Pakruojo valsčius  1919–1950  Pakruojis Papilės valsčius  1919–1947  Papilė Pašiaušės valsčius  1920–1933  Pašiaušė Pašvitinio valsčius  1919–1945  Pašvitinys Radviliškio valsčius  1919–1947  Radviliškis Raudėnų valsčius  1919–1947  Raudėnai Skaistgirio valsčius  1919–1945  Skaistgirys Stačiūnų valsčius  1919–1950  Stačiūnai Šakynos valsčius  1919  Šakyna Šaukėnų valsčius  1919–1947  Šaukėnai Šiaulėnų valsčius  1919–1947  Šiaulėnai Šiaulių valsčius  1919–1950  Šiauliai Tryškių valsčius  1919–1947  Tryškiai Užvenčio valsčius  1919–1947  Užventis Vaiguvos valsčius  1919–1939, 1941–1950  Vaiguva Žagarės valsčius  1919–1945  Žagarė Žeimelio valsčius  1927–1945  Žeimelis

 Gyventojai 
 Tautinė sudėtis 
1897 m. gyveno 237 934 žmonės:1897 m. surašymo duomenys (rus.)
 Lietuviai-Žemaičiai – 70,72% (168263);
 Žydai – 14,35% (34137);
 Lenkai – 6,28% (14951);
 Latviai – 4,89% (11630);
 Rusai – 2,21% (5253);
 Vokiečiai – 1,02% (2422);
 Baltarusiai – 0,39% (921);
 Kiti – 0,15% (357).1923 m. gyveno 176 628 žmonės:
 Lietuviai – 88,64% (156567);
 Žydai – 4,62% (8161);
 Latviai – 2,67% (4716);
 Rusai – 2,64% (4669);
 Lenkai – 0,67% (1187);
 Vokiečiai – 0,33% (576);
 Baltarusiai – 0,19% (340);
 Kiti – 0,23% (412).2001 m. gyveno 370 096 žmonės:2001 m. surašymo duomenys 
 Lietuviai – 95,38% (352981);
 Rusai – 2,95% (10926);
 Ukrainiečiai – 0,39% (1429);
 Baltarusiai – 0,24% (891);
 Latviai – 0,19% (697);
 Lenkai – 0,17% (619);
 Čigonai – 0,1% (376);
 Vokiečiai – 0,06% (240);
 Žydai – 0,04% (157);
 Kiti – 0,48% (1780).2011 m. gyveno 301 686 žmonės:2011 m. surašymo duomenys 
 Lietuviai – 95,67% (288 616);
 Rusai – 2,66% (8039);
 Ukrainiečiai – 0,31% (925);
 Baltarusiai – 0,22% (660);
 Lenkai – 0,14% (429);
 Latviai – 0,14% (413);
 Čigonai – 0,07% (224);
 Vokiečiai – 0,05% (161);
 Žydai – 0,04% (118);
 Kiti – 0,65% (1975).

 Apskrities viršininkai 
 1919 m. – Mečys Jurgelys
 1919 m. – Antanas Jasnauskas
 1920 m. – Antanas Paškanis
 1922 m. – Pranas Gruzdas
 1925 m. sausio 20 d. – Mečys Jurgelys
 1925 m. gegužės mėn. – Bronius Stosiūnas
 1926 m. rugsėjo 15 d. – Ignas Urbaitis
 1926 m. gruodžio 19 d. – Bronius Stosiūnas
 1927 m. kovo 31 d. – Antanas Staškevičius
 1928 m. sausio 16 d. – Antanas Pranculis
 1929 m. lapkričio 5 d. – Bonifacas Petrauskas
 1930 m. kovo 15 d. – Antanas Staškevičius
 1930 m. rugpjūčio 8 d. – Jurgis Juras Kubilius
 1933 m. gruodžio 4 d. – Bonifacas Petrauskas
 1934 m. kovo 28 d. – Kostas Kalendra
 1937 m. birželio 26 d. – Alfonsas Pimpė
 1941 m. rugpjūčio 3 d. – Jonas Noreika

 1995 m. vasario 15 d. – Alvydas Šedžius (apskrities valdytojas)
 1997 m. sausio 30 d. – Vincas Girnius
 1997 m. gruodžio 19 d. – Zenonas Stundžia
 2000 m. gruodžio 15 d. – Laisvūnas Neimanas
 2001 m. liepos 27 d. – Alvydas Šedžius
 2008 m. rugsėjo 2 d. – Rimundas Domarkas

 Žemėlapiai 

 Literatūra 





 Šaltiniai